stanford-oval/wikipedia huggingface dataset:
כת
כיתות בהיסטוריה

כת מדבר יהודה – כת יהודית שהתקיימה בקומראן במאות האחרונות של תקופת בית שני. אנשי הכת חיו חיי פרישות וראו בעצמם "בני האור" הנלחמים ב"בני החושך". מקובל לזהותם עם האיסיים.
הנצרות הקדומה – תנועה שצמחה מתוך היהדות וביקשה למן המאה הראשונה ועד המאה השלישית לספירה להפיץ את המונותאיזם והאמונה בישו ברחבי העולם ההלני.
כיתות הגנוסטיקה – מניכאיזם, סימוניזם, מרקיוניזם ועוד – שהאמינו בדואליזם מהותי, במאבק בין האל הרע שברא את העולם הגשמי (הדמיורגוס) לבין האל הטוב הרוחני הנמצא מעבר לגשמיות.
כיתות הח'וארג' המוסלמיות שהחלו להיווצר בתקופת הח'ליף עלי, כמו האיבאדים והיזידים.
התנועה הוולדנסית – תנועה נוצרית מן המאה ה-12 באירופה, שקראה לעוני, הטפה וריכוז הסמכות הדתית בכתבי הקודש.
שבתאות – תנועה יהודית מהמאה ה-17 שהאמינה במשיחיותו של שבתי צבי והחזיקה בפרשנות חריגה ליחס בין חטאים לגאולה.
פרנקיזם – גרורה מאוחרת של השפעת משיחיותו של שבתי צבי, בהנהגתו של יעקב פרנק.
החשישיון – פלג של הזרם האסלאמי האיסמאעילי. עקרונותיהם של החשישיון היו חוסר אמונה בקיום שמימי כלשהו, הפיכת העולם למקום "טוב יותר" בהתנגדות מוחלטת לשלטון רודני, ואמונה בחופש האדם.
דונאטיזם שהייתה כת נוצרית מהמאות הרביעית והחמישית לספירה; אחת ההשקפות שהנצרות סימנה אותן כמינות.
אתינגאנים היו בני כת מינות נוצרית שפעלה בקיסרות הביזנטית ואימצה כמה ממנהגי היהדות.
הבוגומילים היו כת בנצרות המזרחית ובתקופה מסוימת דת המדינה של בוסניה והרצגובינה.
עיסוניים חסידי אבו עיסי
עלווים – קבוצה אתנית וכת דתית בעלת זיקה לאסלאם, בת כ-3 מיליון מאמינים.
התֵרָפּוֹיְטִים – כת יהודית, שהמקור הכתוב היחיד ששרד ומתאר אותה הוא פילון האלכסנדרוני בקונטרס "על חיי העיון".
כת האביונים – כת יהודית-נוצרית שפעלה בארץ ישראל מן המאה הראשונה עד המאה הרביעית לספירה.
מונטניזם – כת שפרשה מהנצרות במאה השנייה.
כיתות בעידן המודרני > כיתות בולטות בעולם

לב טהור – כת יהודית אנטי-ציונית שידועה בנדודים בין מדינות, חטיפה של ילדים יהודיים אל תוך הכת ונישואים בכפייה של נערות. הכת אף ניסתה להשיג מעמד פליט באיראן.
כת האמיש – כת נוצרית אנבפטיסטית (פרוטסטנטית) שהמאמינים בה חיים בצפון ארצות הברית ומתנזרים מהתפתחויות טכנולוגיות.
מקדש העם – כת נוצרית קומוניסטית בראשות ג'ים ג'ונס שהוביל את אחת ההתאבדויות הגדולות בהיסטוריה, 909 בני אדם.
כת הדיווידים (The Branch Davidians) – כת בראשותו של דייוויד כורש שחבריה התבצרו בשנות ה-90 במתחם ליד וייקו שבטקסס. 87 מחברי הכת נהרגו בזמן הפשיטה על החווה, ובהם המנהיג.
אום שינריקיו – (האמת הצרופה, קוראת לעצמה כיום "אלף") – כת יפנית שרצתה להשתלט על מוקדי השלטון בכוח. בין היתר הכת פיזרה סארין ברכבת התחתית בטוקיו.
הכת של סיננון (Synanon) – מרכז גמילה מסמים לנוער שהפך בהדרגה לכת אלימה כלפי חבריה.
נקסיום (NXIVM) – כת מין שהואשמה בסחר בבני אדם שהתחזתה לחברה לפיתוח עצמי.
התנועה להשבת עשרת הדיברות של אלוהים – כת שפעלה באוגנדה בשנות ה-90, מאות מחבריה נרצחו.
שער גן עדן – כת חוצנים שהאמינה במעבר למימד בחלל החיצון שמעבר לאנושות על ידי חללית לאחר המוות. חבריה נרצחו בהתאבדות המונית שכללה את מנהיגה מארשל אפלווייט.
התנועה הראלית (The Raelian Movement/Raelism) – כת חוצנים שמאמינה שאלוהים הוא אינו ישות אחת, אלא זן של חייזרים שבראו את כדור הארץ, ומטרתה הייתה לפתוח שגרירות בישראל. הכת פועלת לפיתוח טכנולוגיית שיבוט בני אדם ואף טוענת ששיבטו תינוקת.
מסדר מקדש השמש (Order Of the Solar Temple) – כת שפעלה בשווייץ שהחייתה מחדש את האידאולוגיה ואורח החיים של מסדר אבירי היכל שלמה. הכת נכחדה בהתאבדות המונית שכללה גם את שני מנהיגיה לוק ג'ורה וג'ו דימאמברו.
אומת יָהוֶה (The Nation Of Yahweh) – כת שהתפתחה מתנועת העבריים השחורים בשנות ה-70 שמטרתה הייתה לבצע עלייה אפרו-אמריקאית המונית לישראל. הכת אחראית לעשרות מעשי רצח בתושבים לבנים במיאמי.
תנועת ראג'ניש/אושו – אשראם וכת סינקרטית בראשות בהגואן שרי ראג'ניש שקידשה מדיטציה ומיניות, אחראית למתקפת סלמונלה בדיינר באורגון.
כנסיית האיחוד (נקראים גם ה"מוניז" על שם מייסדה סאן-מיאנג מון) – דת דרום קוריאנית מודרנית הנחשבת לכת המבוססת על הנצרות. ידועה בחתונות המוניות באצטדיונים והתרמת כסף למנהיגי עולם ימניים.
הקורבנות בכת

לרוב, הקורבנות בכת, הם למעשה כל מי שלקח בה חלק והיה נתון למערכת שלה. על פי נתונים ועדויות, בכל כת שנחשפה, אנשים מכל המגדרים והגילאים נפגעו נפשית ופיזית.
ההחלטה להצטרף לכת לרוב אינה צלולה, ומושפעת ממניפולציה וצרכים הישרדותיים.
ילדים נולדים לכיתות כתוצאה מהחלטה של הוריהם. בני נוער לעיתים מצטרפים לכת באופן "עצמאי".
ילדים בכיתות אינם חשופים לחברה הכללית, על כל המשתמע מכך. כיתות רבות מנצלות נערות ונשים לתחזוק הכת על ידי ילודה, עבודה ללא תשלום, ועוד. מצבים מסוימים יכולים להחשב כעבדות.
גזענות ודיכוי להטבק"י מתקיימים תכופות בכיתות המתבססות על מקורות תנ״כיים.
ספקטרום הפגיעה שחווים חברי וחברות הכת הוא רחב, ומשפיע על כל היבטי החיים: חינוך, פרנסה, מיניות, בריאות הגף והנפש. הפגיעה נוצרת כתוצאה מהזנחה והגבלה של משאבים ואמצעים על ידי המנהיג/ה. ההגבלה הזו לרוב עטופה במסווה של אידאולוגיה, כשלמעשה היא מחלישה את נתיניה.
הסמכות והאחריות ההורית במשפחה, נעדרות כמעט לחלוטין בכת, בכדי לאפשר למנהיג/ה שליטה מוחלטת בכל שכבות הקבוצה.
בקרב שורדי כיתות מתפתחת לעיתים תסמונת טראומה דתית, המתגלה לאחר ההיחלצות מהכת.
משרד הרווחה, והמשטרה, מתערבים לאחר קבלת דיווח על קיומה של כת, במקרה שנשקף סיכון פיזי לילדים. הדיווחים מתקבלים ממקורות שונים, בין אם מתוך הכת או מחוצה לה. במקרים אלו, המשטרה, גורמי הרווחה, הרשות המקומית, והפרקליטות מקיימים מהלכים לפירוק הכת, מעצר מנהיג/ת הכת ומתן סיוע וטיפול בשורדות ובשורדים.
דוגמאות לכיתות

הכת של גואל רצון פורקה בינואר 2010, וחולצו ממנה 21 נשים ו-45 ילדים. הנשים והילדים נזקקו לטיפול ממושך של רשויות הרווחה, שכלל הפניית הנשים וילדיהן למקלטים לנשים מוכות ברחבי הארץ. אחרי כשנתיים הועברו להתגורר בקהילה ביישוב לפי בחירתן. משרד הרווחה דאג לבצע אבחונים לילדים ולהפעלת מערך טיפולי לשיקומם. בעקבות המקרה נכתב דוח כיתות בישראל בשנת 2011 מטעם משרד הרווחה.
הכת הירושלמית בהנהגת דניאל אמבש נחשפה בירושלים בשנת 2011. חולצו ממנה שש נשים ו-17 ילדים. אלו סבלו מפגיעות קשות ועברו תהליך טיפול ושיקום ממושכים.
הכת בוסייר בצרפת, בניהולו של יוסי עניאל שרעבי, קהילה שהייתה לוקחת ילדים ישראלים ואמריקאים ומנתקת אותם מהמשפחות. על פי עדויות, הכת הייתה מתעללת בקטינים, משפילה ילדים, עורכת טקסי כפרה, ונותנת מקים נרחב להתעללות מינית ונפשית. הכת נסגרה בשנת 2021 בעקבות הסרט הדקומנטרי "לצאת מבוסייר".
בתרבות

רייצ'ל ג'פס, בתו של מנהיג הכת המורמונית-פוליגמית FLDS בטקסס ארצות הברית, שרדה כדי לספר, וכתבה ספר אוטוביוגרפי על חייה.
על אותה כת בטקסס, הופקה סדרה תיעודית בשם "נופת צופים: מתפללים ושותקים", הבוחנת את עלייתו של וורן ג'פס ב-FLDS ואת פשעיו, בליווי עדויות של שורדות ושורדים.
ב-1988 יצא לאקרנים מיסיסיפי בוערת, סרט מתח מבוסס אירועים אמיתיים, על רצח גזעני בעיירה קטנה במיסיסיפי. המעורבים ברצח היו שוטרים וחברים בכת הקו קלוקס קלאן.
ב-2023 שודרה הסדרה המונפשת "לשבח את פיטי", אשר עוקבת אחר עיירה בשם ניו אוטופיה, בה מתנהלת כת.
ראו גם

שטיפת מוח
חברה סגורה
תסמונת טראומה דתית
דה-הומניזציה
אינדוקטרינציה
דת
מיזוג זהות
לקריאה נוספת

דו"ח הוועדה הבינמשרדית לבדיקת נושא ה"כתות" (קבוצות חדשות) בישראל (1985). ירושלים: הוצאת משרד החינוך והתרבות. (דו"ח ועדת גלזר-תעסה)
אברהם קורמן, זרמים וכתות ביהדות, באספקלריה של הדורות, תשל"ג
בנימין שלמה המבורגר, משיחי השקר ומתנגדיהם, הוצאת מכון מורשת אשכנז, בני ברק תשס"ט
אמיר, ש' (1992) האיום בחופש: "דרכי השפעה של כתות". תל אביב: פפירוס, אוניברסיטת תל אביב.
גרין, ד' (1986). "מומרים בעל כורחם? – תופעת הכתות בעולם המערבי ובישראל". "פסיכולוגיה וייעוץ בחינוך", שנתון תשמ"ו–1986. ירושלים: הוצאת הספרים של הסתדרות המורים בישראל.
זהר, ג' (1992). "האושר אין לו סוף: על תופעת הכתות המיסטיות, הקבוצות החדשות והמרתונים הפסיכולוגיים בישראל". תל אביב: הוצאת סער.
ליבליך, מ. (2009) "האדם שבקצה האגו: פסיכולוגיה טרנספרסונלית: מפגש בין מזרח למערב". ירושלים: הוצאת כתר.
פופר, מ' (1998). "מנהיגות כריזמטית ואובדן הזהות העצמית". תל אביב: רמות.
Singer, Margaret Thaler: Cults in Our Midst: The Continuing Fight Against Their Hidden Menace, 1992, ISBN 0787967416
Marc Galanter, Cults: Faith, Healing and Coercion, New York: Oxford University Press, 1989.
ביאורים

1 2  בימינו רווחת צורת הרבים "כתות", אך בעברית תקנית הצורה היא "כיתות" או "כיתים".
↑  טאקר מגדירה "כת", במידה של בדיחות דעת, כ"הקבוצה הדתית שאליה שייך מישהו אחר שאינו מסכים איתי".
↑  בכת האימן, לדוגמה, היה נהוג לדרוש מן המאמינים להימנע מתיאור פרטי הטקסים והאירועים בפני מי שאינם נמנים עם הכת, ונאסר עליהם לחשוף טקסטים סודיים בפני מי שלא עברו טקסי חניכה נאותים.
↑  כל הדתות הקיימות מקיימות, כמובן, גם טקסי "אישוש" המאשרים את הצטרפותו של המאמין כאדם בוגר לדת.
פייר אליוט טרודו

ג'וזף פיליפ פייר איב אליוט טרוּדוֹ (באנגלית: Joseph Philippe Pierre Yves Elliott Trudeau;‏ 28 באוקטובר 1919 – 28 בספטמבר 2000) היה פוליטיקאי קנדי שכיהן כראש ממשלת קנדה מאפריל 1969 ועד פברואר 1984, להוציא תקופה קצרה מיוני 1979 עד מרץ 1980 בה כיהן ג'ו קלארק בתפקיד זה. בין הישגיו הבולטים כראש ממשלה נמנים הגדרתה הפורמלית של קנדה כמדינה הפועלת לקידום הרב-תרבותיות, המדינה הראשונה בעולם שעשתה זאת בשנת 1971, וכן קידום זכויות האדם וחיבור החוקה הקנדית, שאושרה בשנת 1982. בנו הבכור, ג'סטין טרודו, נבחר באוקטובר 2015 לראשות ממשלת קנדה, ולכהונה שנייה ב-2019.
ביוגרפיה

טרודו נולד במונטריאול בשנת 1919 לאב ממוצא צרפתי ולאם ממוצא אנגלי וצרפתי. הוא למד באוניברסיטת מונטריאול וקיבל תואר במשפטים בשנת 1943, מאוחר יותר השתלם באוניברסיטת הרווארד בארצות הברית, באוניברסיטת סורבון בפריז ובבית הספר לכלכלה בלונדון. בשנים 1947 - 1949 ערך מסע ברחבי העולם, וביקר במדינות שונות באירופה ובאסיה. טרודו המשיך בקריירה אקדמית והפך למרצה למשפטים באוניברסיטה בה למד, בשנים 1961–1965. באותה תקופה נחשב לאחד מהאינטלקטואלים הבולטים בקוויבק.
בשנת 1965 החליט להצטרף לחיים הפוליטיים ונבחר לחבר פרלמנט מטעם המפלגה הליברלית. בשנת 1967 נבחר לתפקיד שר המשפטים בממשלה. הוא יזם שורה של רפורמות בתחום המשפט וטען כי חשוב לעדכן את החוקים בהתאם לנורמות החברתיות המשתנות. ב-1969 החליט לרוץ לראשות המפלגה הליברלית. הוא זכה בתפקיד והתמנה לראש הממשלה במקומו של לסטר פירסון, אף הוא איש המפלגה הליברלית. טרודו זכה לפופולריות רבה בציבור בתפקידו כראש ממשלה. בני נוער וצעירים רבים היו כרוכים אחריו בתופעה שזכתה לכינוי "טרודומאניה"(אנ'). בשנת 1970 הוא היה ראש ממשלת קנדה הראשון שביקר בסינגפור ובכך גרם להידוק יחסים.
גם לאחר פרישתו מתפקיד ראש הממשלה בשנת 1984 נהנה טרודו מהשפעה ציבורית רבה בזכות מעמדו. הוא נפטר בשנת 2000 והלוויה ממלכתית רבת משתתפים נערכה לזכרו במונטריאול. נמל התעופה הבינלאומי של העיר נקרא על שמו.
נולדו לו ארבעה ילדים. בנו הצעיר מישל נהרג במפולת שלגים. בנו הבכור, ג'סטין טרודו, הוא ראש ממשלת קנדה החל מאוקטובר 2015, ובנו אלכסנדר הוא עיתונאי. בתו שרה נולדה מאשה אחרת ב-1991.
פעילויותיו העיקריות כראש ממשלה

רב-תרבותיות - טרודו ביקש לכונן זהות לאומית קנדית רב-תרבותית. לדעתו, זהות כזו תיתן ביטוי לצרפתים-הקנדים, לאנגלים-הקנדים, לאבורג'נלים (אנ') ולקבוצות אתניות נוספות לבטא את תרבותם בתוך מסגרת פוליטית מאחדת. עקרון הרב-תרבותיות התקבל בחוק בשנת 1971 ושולב גם בחוקה הקנדית שנקבעה בשנת 1982.
חוקה וזכויות אדם – טרודו היה בעל השקפת עולם ליברלית והעמיד את נושא זכויות האדם במרכז. פעל נמרצות לכינונה של חוקה קנדית שתקנה הגנה על זכויות אדם, וכן תאפשר לבית המשפט העליון לבטל חוקים של הפרלמנט שעלולים לפגוע בזכויות הפרט. בטקס חגיגי שהתקיים באוטווה בשנת 1982, בנוכחותה של המלכה אליזבת השנייה, חתם טרודו על החוקה החדשה שכללה את כתב הזכויות והחירויות הקנדי.
מדיניות חוץ וביטחון – טרודו האמין שקנדה צריכה לשאוף לתפקיד דיפלומטי במדיניות החוץ שלה, בניסיון לתרום להשקטת סכסוכים במקומות שונים בעולם. הוא הנהיג מדיניות חוץ עצמאית של קנדה ביחס לארצות הברית. בתחום מדיניות הביטחון הנהיג קיצוצים רחבים בתקציב הצבא.
שאלת קוויבק – טרודו, איש קוויבק, שאביו היה צאצא לראשוני המתיישבים הצרפתים בצפון-אמריקה, היה פטריוט קנדי נאמן ויצא נגד מגמות בדלניות בקרב חלק מהצרפתים-הקנדים. הוא תמך בלאומיות אזרחית, וראה בלאומיות הקוויבקית ביטוי של לאומיות אתנית. הוא הסכים למתן מעמד שווה לצרפתית ולאנגלית בחוקי המדינה, ויצא באופן חריף נגד השוליים הקיצוניים של התנועה הבדלנית שפעלו באופן אלים במשבר אוקטובר 1970. טרודו הורה על מתן צוי חירום ואסר מאות חשודים.
טרודו כיהן כראש-הממשלה של קנדה בזמן משאל העם שנערך בשנת 1980 בקוויבק בשאלת ההיפרדות מקנדה. בזמן משאל העם פנה טרודו בצרפתית לתושבי קוויבק בניסיון לשכנעם לדחות את הרעיון. בסופו של דבר גברו תומכי הלאו על תומכי ההן והצעת הפילוג נדחתה ברוב קטנטן.
פייר טרודו, 1980
טרודו ראשון מצד שמאל בפגישת מנהיגי ה-G7 בווירג'יניה בארצות הברית בשנת 1983
המוזיאון הפתוח עומר

| --- | --- |

 מידע כללי
 סוג:  מוזיאון לאמנות
 מיקום:  עומר 
 מדינה:  ישראל 
 מייסדים:  סטף ורטהיימר
 הקמה ובנייה
 תאריך פירוק:  2018
 
 קואורדינטות:  31°16′07″N 34°50′10″E﻿ / ﻿31.268488888889°N 34.836230555556°E﻿ / 31.268488888889; 34.836230555556
 אתר המוזיאון
  מפת מיקום  מפה דינמית   (למפת באר שבע מוגדלת) המוזיאון הפתוח עומר(למפת באר שבע רגילה) המוזיאון הפתוח עומר(למפת צפון הנגב רגילה) המוזיאון הפתוח עומר(למפת צפון הנגב מוגדלת) המוזיאון הפתוח עומר  he המוזיאון הפתוח עומרhe המוזיאון הפתוח עומרמפת  __ באר שבע  __ עומר  __ תל שבע  __ שגב שלום  __ לקיה [‌למפה דינמית של צפון הנגב‌]מצפון, ממזרח ומערב: __ מועצה אזורית בני שמעון ממזרח: __ מועצה אזורית אל קסום, __ מיתר מדרום: __ מועצה אזורית מרחבים tabBackground:;tabBorder:#aaa;defaultTab:0;
 
חלק מפינת המשחקים לילדים וחלק מאוסף המכוניות במוזיאון הפתוח, שבעומר
המוזיאון הפתוח של עומר היה מוזיאון לאמנות, בפארק התעשייה בעומר. המוזיאון הכיל גן פסלים, עם תערוכות מתחלפות, גלריה גדולה לתערוכות מתחלפות, בעיקר מתחומי הציור והפיסול, תערוכה קבועה של כלי רכב אספנות, שתי פינות מיצגים אינטראקטיביים לילדים וכיתת לימוד.
המוזיאון הוקם בידי סטף ורטהיימר, במתכונת דומה למוזיאון הפתוח של תפן.
בשנת 2018 נסגר המוזיאון ואוחד עם המוזיאון הפתוח תפן.
הערות שוליים

↑  נעה שפיגל, מוזיאון הצילום תל חי והמוזיאון בעומר ייסגרו ויעברו למוזיאון בגן התעשייה בתפן, באתר הארץ, 31 בדצמבר 2017
| --- | --- |
בקרת זהויות :  NLI: 987007256738405171  ISNI: 0000 0001 0728 1165  LCCN: nr2002043298  VIAF: 154149684   WorldCat (עם VIAF): 154149684 
ערך זה הוא קצרמרבנושא מוזיאונים ובנושא ישראל. אתם מוזמנים לתרום לוויקיפדיה ו.
קרדומית דקת-גזרה

| קרדומית דקת-גזרה |
| --- | --- |
 קרדומית דקת-גזרה זכר, מקדוניה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: שפיראים
תת־סדרה:: שפיריות
משפחה:: מלקחיתיים
סוג:: Lindenia
מין:: קרדומית דקת-גזרה
שם מדעי
 Lindenia tetraphylla ‏Linden, 1825

קַרְדֻּמִּית דַּקַּת-גִּזְרָה (שם מדעי: Lindenia tetraphylla) היא מין יחיד בסוגו של שפירית במשפחת המלקחיתיים, המצויה במרכז ודרום-מערב אסיה, ובחלקים מאזור הים התיכון.
תיאור

הבוגרים ניתנים לזיהוי בקלות בשל גודל גופם המרשים שאורכו 69–80 מ"מ, צורת העלה של הצד התחתון של קצה הבטן ("הזנב") הייחודית בקרב מינים אירופאים, ודגם עורקי הכנף. העיניים אפורות ומרוחקות זו מזו. הצבע הבסיסי של הגוף הוא צהוב בהיר עם דוגמה חומה כהה או שחורה בגודל משתנה. גם הפטרוסטיגמה בצבע דומה. בדרום קרואטיה ומונטנגרו, ניתן לצפות בפרטים שחורים לחלוטין, כנראה כתוצאה מהתפתחותם במעיינות קרים.
הבוגרים מעופפים בקיץ, מסוף מאי ועד אוגוסט.
תפוצה ובית גידול

הקרדומית מתרבה באגמים גדולים ובנהרות הזורמים באיטיות. בוגרים נוטים לנדוד הרחק מהמקום בו הם בקעו, ועשויים ליישב גופי מים חדשים, כמו בורות חצץ נטושים, כמין חלוץ. עם זאת, הם מצויים בדרך כלל מעל אגמים עם חושות קנים רחבות או איונים צפים של צמחי מים בהם הנקבות מטילות.
למין תחום תפוצה נרחב ואוכלוסיות שלו מצויות ברוב חלקי מרכז ודרום- מערב אסיה, ומזרח הים התיכון. עם זאת, הוא מפוזר בכל הטווח, ונצפית צפיפות אוכלוסין גבוהה רק באופן מקומי. באזור הים התיכון הוא מוגבל למישורי החוף. האוכלוסייה המקומית הגדולה ביותר נמצאת ככל הנראה על גדות אגם שקודרה בגבול בין אלבניה למונטנגרו, שם מפקד שדה משנת 2011 העריך את האוכלוסייה בכמיליון פרטים, אך האגם הוא רק אחד משני האתרים הידועים היחידים במונטנגרו בהם מצויות קרדומיות. פרטים בודדים עשויים לשוטט מדי פעם צפונה עד סלובניה המערבית, שם נתפס פרט אחד בשנות ה-60, אך מאז לא נרשמו שם תצפיות נוספות. אוכלוסיית הרבייה הצפונית ביותר הידועה בים התיכון חיה באי הקרואטי צרס. ידועות רק תצפיות בודדות בזכרים מצפון אפריקה, ומצבו הנוכחי של המין שם אינו ידוע.
הערות שוליים

↑  קרדומית דקת-גזרה באתר הרשימה האדומה של IUCN
1 2 3  Dijkstra, Klass-Douwe B. (2006). Field Guide to the Dragonflies of Britain and Europe. Gillingham: British Wildlife Publishing. pp. 208–209. ISBN 0-9531399-4-8.
1 2 3 4 5  Boudot, Jean-Pierre; Kalkman, Vincent J., eds. (2015). Atlas of the European dragonflies and damselflies. Netherlands: KNNV Publishing. pp. 197–199. ISBN 978-90-5011-4806.
↑  Lindenia tetraphylla Vander Linden, 1825 ♂ | Wonders at our feet, www.naturewonders.org
↑  Kotarac M. (1997). Atlas kačjih pastirjev (Odonata) Slovenije z Rdečim seznamom. Miklavž na Dravskem polju: Center za kartografijo favne in flore. p. 150. ISBN 961-90512-0-3.
↑  B. Samraoui (University of Annaba, Algeria), Wolfgang Schneider (Senckenberg Research Institute, Germany), Jean-Pierre Boudot (IUCN SSC Dragonfly Specialist Group), IUCN Red List of Threatened Species: Lindenia tetraphylla, הרשימה האדומה של IUCN, 27/02/2012
זכר ונקבה היוצרים "גלגל הזדווגות"
גן המדע על שם קלור

| --- | --- |

 מידע כללי
 סוג:  מוזיאון מדע
 על שם:  צ'ארלס קלור 
 מיקום:  רחובות 
 מדינה:  ישראל 
 בעלים:  מכון דוידסון לחינוך מדעי 
 הקמה ובנייה
 תקופת הבנייה:  ?–1998
 תאריך פתיחה רשמי:  1998 
 
 קואורדינטות:  31°54′36″N 34°48′46″E﻿ / ﻿31.909888888889°N 34.812694444444°E﻿ / 31.909888888889; 34.812694444444
 אתר רשמי
  מפת מיקום  מפה דינמית   (למפת גוש דן מוגדלת) גן המדע על שם קלור(למפת גוש דן רגילה) גן המדע על שם קלור(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן המדע על שם קלור(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן המדע על שם קלור  he גן המדע על שם קלורhe גן המדע על שם קלורמפת  __ רחובות [‌למפה דינמית של השפלה וסביבותיה‌]מצפון וממזרח: __ מועצה אזורית גזר מדרום: __ קריית עקרון, __ מועצה אזורית ברנר ממערב: __ מועצה אזורית גן רווה ממערב ומצפון: __ נס ציונה tabBackground:;tabBorder:#aaa;defaultTab:0;
 
גן המדע על שם קְלוֹר הוא מוזיאון מדע הפועל תחת כיפת השמים במכון ויצמן למדע ברחובות.
היסטוריה

הגן הוקם בשנת 1998, כיוזמה של מנהלו הראשון, ד"ר משה רשפון, ובתמיכת מדעני מכון ויצמן, במטרה לקרב ילדים, בני נוער ומבוגרים למדע, ולהדגים תופעות טבע בדרך חווייתית. מאז 2007 פועל גן המדע כחלק ממכון דוידסון לחינוך מדעי.
בגן ממוקמים מתקנים ומוצגים הממחישים עקרונות מדעיים ותופעות טבע תוך כדי משחק והתנסות. ניתן, למשל, לחוש סוגים שונים של גלים, לחוות הרגשה של אסטרונאוט הצועד על הירח, וללמוד תוך התנסות על הדרך שבה רקדנים מאיצים ומאטים את תנועת הסחרור שלהם על קצות האצבעות. בגן מתקיימות גם תערוכות מתחלפות בנושאים מדעיים שונים, וכן בנושאים אמנותיים הנושקים למדע.
אחד המתחמים הייחודים לגן הוא האקו-ספירה – אתר המאפשר למבקרים לחוות ולחקור את יחסי הגומלין בין רכיביה השונים של מערכת אקולוגית.
מאז הקמתו זכה הגן במספר פרסים, בהם פרס מטעם הארגון הבינלאומי למוזיאוני מדע וטכנולוגיה (ASTC) לאות הוקרה על יצירת חוויית ביקור יוצאת דופן, ופרס המועצה לארץ ישראל יפה. ד"ר משה רשפון, שייסד את הגן, קיבל את "פרס החדשנות" של הארגון.
בחגים ובחופשות מתקיימות בגן המדע פעילויות מיוחדות למשפחות ולציבור הרחב. בגן המדע ובסביבתו נערכות גם רבות מהפעילויות של פסטיבל המדע, חגיגה של מדע, תרבות וטכנולוגיה. מדי שנה מארח הגן עשרות אלפי מבקרים בגילאים שונים.
ביולי 2024 הגן נפתח מחדש לאחר חמש שנים אחרי עבודות חידוש.
הערות שוליים

↑  פרסים ומענקים לחדשנות, Association of Science - Technology Centers
אקו-ספירה בגן המדע
אליפות וימבלדון 2013

| --- | --- |

המגרש המרכזי
 ענף:  טניס 
 תקופת התחרות:  24 ביוני 2013 – 7 ביולי 2013 (14 ימים) 
 מספר תחרות:  127 
 כספי זכייה:  £22,560,000
 עיר מארחת:  אצטדיוני הטניס בווימבלדון 
 זוכה:  גברים:אנדי מארי (הממלכה המאוחדת) נשים:מריון ברטולי (צרפת) זוגות גברים:בוב בריאן/מייק בריאן (ארצות הברית) זוגות נשים:שיה שוויי (טאיוואן)/פנג שוואי (הרפובליקה העממית של סין) זוגות מעורבים:דניאל נסטור (קנדה)/כריסטינה מלדנוביץ' (צרפת)
 www.wimbledon.com
 
 → אליפות וימבלדון 2012 אליפות וימבלדון 2014 ← 
 
 קואורדינטות:  51°26′01″N 0°12′51″W﻿ / ﻿51.4337°N 0.21406°W﻿ / 51.4337; -0.21406
 he
 
אליפות וימבלדון 2013 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הפרסים

משתתפי תחרויות קיבלו את הפרסים הבאים:
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | £1,600,000 | £800,000 | £400,000 | £205,000 | £105,000 | £63,000 | £38,000 | £23,500 |
| זוגות | £300,000 | £150,000 | £75,000 | £37,500 | . | £20,000 | £12,000 | £7,750 |
| זוגות מעורבים | £92,000 | £46,000 | £23,000 | £10,500 | . | £5,200 | £2,600 | £1,300 |

סך הפרסים באליפות היה £22,560,000.
התחרות > תחרות זוגות גברים

בתחרות השתתפו 64 זוגות. מנצחי תחרות 2012 השנה השתתפו עם פרטנרים חדשים. 16 זוגות דורגו:
בוב בריאן ומייק בריאן (ארצות הברית ארצות הברית), מנצחי תחרויות 2006 ו-2011, ניצחו בתחרות
מרסל גרנוליירס ומארק לופס (ספרד ספרד), הודחו בסיבוב הראשון
אלכסנדר פייה (אוסטריה אוסטריה) וברונו סוארס ברזיל ברזיל), הודחו בסיבוב השלישי
לאנדר פאיס (הודו הודו) ורדק שטפנק (צ'כיה צ'כיה), הודחו ברבע הגמר
איסם אול-הק קוריישי (פקיסטן פקיסטן) וז'אן-ז'וליין רוייר (הולנד הולנד), הודחו בסיבוב השלישי
רוברט לינדסטדט (שוודיה שוודיה) ודניאל נסטור (קנדה קנדה), הודחו ברבע הגמר
מקס מירני (בלארוס בלארוס) והוריה טקאו (רומניה רומניה), הודחו בסיבוב השלישי
מאהש בהופאטי (הודו הודו) ויוליאן נול (אוסטריה אוסטריה), הודחו ברבע הגמר
קולין פלמינג וג'ונתן מריי (בריטניה בריטניה), הודחו בסיבוב השלישי
סנטיאגו גונסאלס (מקסיקו מקסיקו) וסקוט ליפסקי (ארצות הברית ארצות הברית), הודחו בסיבוב השני
ז'וליין בנטו (צרפת צרפת) וננד זימוניץ' (סרביה סרביה), הודחו ברבע הגמר
איוואן דודיג (קרואטיה קרואטיה) ומרסלו מלו (ברזיל ברזיל), הפסידו במשחק הגמר
מיכאל לודרה וניקולה מאי (צרפת צרפת), הודחו בסיבוב השני
רוהן בופנה (הודו הודו) ואדואר רוז'ה-ווסלין (צרפת צרפת), הודחו בחצי הגמר
לוקאש קובוט ומרצ'ין מטקובסקי (פולין פולין), הודחו בסיבוב השלישי
טריט-קונרד יואי (הפיליפינים הפיליפינים) ודומיניק אינגלוט (בריטניה בריטניה), הודחו בסיבוב השלישי
במשחק הגמר בוב בריאן ומייק בריאן מארצות הברית נפגשו עם איוואן דודיג מקרואטיה ומרסלו מלו מברזיל וניצחו אותם ב-4 מערכות. באותה השנה הם ניצחו גם באליפות אוסטרליה הפתוחה ובאליפות צרפת הפתוחה. בכך הם הפכו לזוג גברים הראשון שהחזיק בתואר אלוף ב-4 תחרויות גראנד סלאם וניצחון במשחקים האולימפיים (משנת 2012).
התחרות > תחרות זוגות נשים

בתחרות השתתפו 64 זוגות. מנצחות תחרות 2012 השנה לא השתתפו בתחרות. 16 זוגות דורגו:
שרה אראני ורוברטה וינצ'י (איטליה איטליה), הודחו בסיבוב השלישי
אנדראה חלבצ'קובה ולוסי חרדצקה (צ'כיה צ'כיה), הודחו ברבע הגמר
נדיה פטרובה (רוסיה רוסיה) וקטרינה סרבוטניק (סלובניה סלובניה), הודחו ברבע הגמר
יקטרינה מקארובה וילנה וסנינה (רוסיה רוסיה), הודחו בסיבוב השלישי
ראקל קופס-ג'ונס ואביגייל ספירס (ארצות הברית ארצות הברית), הודחו בסיבוב השלישי
ליזל הובר (ארצות הברית ארצות הברית) וסניה מירזה (הודו הודו), הודחו בסיבוב השלישי
אנה-לנה גרונפלד (גרמניה גרמניה) וקבטה פשקה (צ'כיה צ'כיה), הודחו בחצי הגמר
שיה שוויי (טאיוואן טאיוואן) ופנג שוואי (הרפובליקה העממית של סין הרפובליקה העממית של סין), ניצחו בתחרות
אנסטסיה פבליוצ'נקובה (רוסיה רוסיה) ולוציה שפרובה (צ'כיה צ'כיה), הודחו בסיבוב הראשון
כריסטינה מלדנוביץ' (צרפת צרפת) וגלינה ווסקובוייבה (קזחסטן קזחסטן), הודחו בסיבוב השני
קארה בלאק (זימבבואה זימבבואה) ומרינה ארקוביק (אוסטרליה אוסטרליה), הודחו בסיבוב השני
אשלי ברטי וקייסי דלקואה (אוסטרליה אוסטרליה), הפסידו במשחק הגמר
ואניה קינג (ארצות הברית ארצות הברית) וג'נג ג'יה (הרפובליקה העממית של סין הרפובליקה העממית של סין), הודחו בסיבוב השלישי
דניאלה האנטוחובה (סלובקיה סלובקיה) ומריה קירילנקו (רוסיה רוסיה), פרשו בסיבוב השני
ג'וואנג ג'יאז'ונג (טאיוואן טאיוואן) ואנבל מדינה גאריגס (ספרד ספרד), הודחו בסיבוב הראשון
יוליה גורגס (גרמניה גרמניה) וברברה זחלבובה-סטריסובה (צ'כיה צ'כיה), הודחו ברבע הגמר
במשחק הגמר שיה שוויי מטאיוואן ופנג שוואי מסין נפגשו עם אשלי ברטי וקייסי דלקואה מאוסטרליה וניצחו אותן ב-2 מערכות.